過梅里七首  家於無錫四十載今敝廬數堵猶存今列題於後 憶西湖雙鸂鶒
作者：李紳
朝代：唐

paragraphs: 雙鸂鶒，錦毛斕斑長比翼，戲繞蓮藂迴錦臆。
照灼花叢兩相得，漁歌驚起飛南北。
繚繞追隨不迷惑，雲間上下同棲息。
不作驚禽遠相憶，東家少婦機中語。
剪斷迴文泣機杼，徒嗟孔雀銜毛羽。
一去東南別離苦，五里裴回竟何補。